stanford-oval/wikipedia huggingface dataset:
GarageBand

| --- | --- |

 מפתח:  אפל 
 גרסה אחרונה:  2.3.14 (13 בדצמבר 2022) 
 מערכת הפעלה:  macOS, iOS, iPadOS 
 אתר רשמי
 
דוגמה לקומפוזיציה שנוצרה רק באמצעות הכלים הזמינים באפליקציה
GarageBand היא אפליקציה של אפל המאפשרת למשתמשים ליצור מוזיקה או פודקאסטים באמצעות ממשק יעיל וידידותי למשתמש. האפליקציה מיועדת למוזיקאים בכל הרמות והיא מכילה מגוון רחב של כלים ופיצ'רים המפשטים את תהליך ההפקה של מוזיקה.
האפליקציה מיועדת למחשבים ומכשירים ניידים עם מערכות ההפעלה macOS, iPadOS ו־iOS. האפליקציה מספקת פלטפורמה אינטואיטיבית בה המשתמשים מסוגלים להקליט אודיו, לערוך אותו, ולעשות מיקסים למוזיקה ללא צורך בחומרה או בתוכנות יקרות.
היסטוריה

פרק זה לוקה בחסר. אנא תרמו לוויקיפדיה ו.
סטיב ג'ובס הציג לראשונה את האפליקציה בנאום המרכזי שלו בכנס Macworld & Expo בסן פרנסיסקו ב-6 בינואר 2004. המוזיקאי ג'ון מאייר סייע לג'ובס להדגים כיצד ניתן להשתמש באפליקציה. האפליקציה יצאה לשווקים לראשונה במהלך 2004 כחלק מחבילת התוכנה iLife של אפל. בתחילה האפליקציה הייתה זמינה רק למחשבים שולחניים ומחשבים ניידים עם מערכת ההפעלה macOS.
בשנת 2011 האפליקציה הפכה זמינה גם למכשירים הניידים של אפל עם מערכת ההפעלה iOS.
פיצ'רים נבחרים

פרק זה לוקה בחסר. אנא תרמו לוויקיפדיה ו.
ניתן באמצעות האפליקציה לנגן במגוון כלי נגינה וירטואליים ישירות על המסך של האייפון או האייפד, או באמצעות בקרי MIDI. הכלים הללו כוללים כלי נגינה כמו פסנתרים, גיטרות, סינתיסייזרים, ומכונות תופים מודרניות.
האפליקציה מכילה אלפי קטעי אודיו אותם המשתמשים יכולים לשלב בקומפוזיציות שלהם. קטעי האודיו הללו כוללים צלילים הרלוונטיים ליצירת שירים במגוון ז'אנרים מוזיקליים, כולל מוזיקת רוק, פופ, מוזיקה אלקטרונית, מוזיקה קלאסית, ומוזיקת ג'אז.
המשתמשים יכולים להקליט אודיו באמצעות מיקרופון או כלים וירטואליים, ולערוך קטעי האודיו באמצעות כלי העריכה המובנים באפליקציה. האפליקציה מאפשר לשלב קטעי אודיו שונים, להוסיף להם אפקטים שונים, וליצור קומפוזיציות מורכבות עם סאונד ברמה מקצועית. המשתמשים יכולים גם בין היתר להוסיף הד ולכוונן את איכות הצליל.
האפליקציה מאפשר גם לעשות מיקס של הקלטות מרובות על מנת ליצור קומפוזיציות מורכבות. האפליקציה מאפשרת לשלב עד 255 הקלטות שונות בפרויקט בודד.
האפליקציה מכילה גם פיצ'ר שנקרא Live Loops אשר מאפשר למשתמשים ליצור ולהפעיל לופים מוזיקליים בזמן אמת. הפיצ'ר שימושי לאמנים שמעוניינים להשתמש באפליקציה במהלך ביצוע הופעה כאשר הם יוצרים את הקומפוזיציות בזמן אמת.
האפליקציה מכילה גם כלים שתוכננו במיוחד עבור משתמשים שמעוניינים ליצור פודקאסטים. המשתמשים יכולים לייבא לאפליקציה הקלטות אודיו, לערוך אותם, להוסיף להם מוזיקת רקע, ולהוסיף אפקטים שונים.
תמיכה בקובצי אודיו

האפליקציה תומכת בפורמטים רבים של קובצי אודיו, כולל AIFF(אנ')‏, WAV‏ ו-MIDI. האפליקציה מסוגלת לייצא את השירים שנוצרים בתוכנה לפורמט AAC(אנ')‏, MP3‏, MP4‏ או AIFF.
משתמשים בולטים

מוזיקאים נודעים רבים ציינו לאורך השנים שהם משתמשים באפליקציה על מנת ליצור מוזיקה. להקת הרוק האמריקאית ניין אינץ' ניילז הפיקה את השיר שלהם "The Hand That Feeds" (אנ') באמצעות האפליקציה והלהקה פרסמה בעבר את קובץ ה-GarageBand של השיר באתר הלהקה באמצעותו המשתמשים של האפליקציה יכולים לבצע רמיקס לשיר. מוזיקאים שונים ששיתפו פעולה לאורך השנים עם חברת אפל במסגרת קידום האפליקציה כוללים בין היתר את קייטי פרי, ג'ון מאייר, דואה ליפה, בילי אייליש, ליידי גאגא, דוג'ה קאט, מייגן טריינור, אתל קיין, ואקוופינה. אמנים בולטים נוספים שהשתמשו באפליקציה בפרויקטים שונים כוללים את האמנים גריימס וטי-פיין. בנוסף, הלהיט של ריהאנה "Umbrella" נוצר במקור באפליקציה. הזמרת האמריקאית פיונה אפל הקליטה במקור את אלבומה "Fetch the Bolt Cutters" בביתה באמצעות האפליקציה.
הערות שוליים

↑  "A brief history of GarageBand". 17 במרץ 2011. ארכיון מ-22 במרץ 2017. נבדק ב-1 במרץ 2017. {{cite web}}:  (עזרה)
↑  Dick Mittens (2019-05-09), John Mayer at Macworld SF 2004 - GarageBand Introduction with Steve Jobs Ft. John Mayer, נבדק ב-2024-09-11
↑  Pareles, Jon (2008-06-08). "Frustration and Fury: Take It. It's Free". The New York Times (באנגלית אמריקאית). ISSN 0362-4331. נבדק ב-2022-12-27.
↑  "GarageBand drops new in-app Remix Sessions featuring Katy Perry and SEVENTEEN". Apple Newsroom (Australia) (בAustralian English). נבדק ב-2022-12-27.
↑  Billboard Staff (2006-10-03). "Volkswagen Cars To Feature First Act Guitars". Billboard (באנגלית אמריקאית). נבדק ב-2022-12-27.
↑  Deitrich, Andy (2004-02-02). "Garage Band". Ars Technica (באנגלית אמריקאית). נבדק ב-2022-12-27.
↑  "GarageBand features new Sound Packs from Dua Lipa, Lady Gaga, and top producers". Apple Newsroom (Magyarország) (בהונגרית). נבדק ב-2022-12-27.
↑  "Australians first to remix Billie Eilish with Apple Music Labs". The Music Network. 2019-08-05. נבדק ב-2022-12-27.
↑  Dazed (2018-08-29). "Speaking to Doja Cat, the IG Live auteur behind viral hit 'Mooo!'". Dazed (באנגלית). נבדק ב-2022-12-27.
↑  "From the bottom to the top: Meghan Trainor rides 'All About That Bass' to fame". New York Daily News. 4 בנובמבר 2014. נבדק ב-2022-12-27. {{cite web}}:  (עזרה)
↑  Murray, Robin (2012-03-13). "Visions: Grimes". Clash Magazine Music News, Reviews & Interviews. נבדק ב-2022-12-27.
↑  "Logic Pro X - In Action - T-Pain - Apple (CA)". 2017-03-27. אורכב מ-המקור ב-27 במרץ 2017. נבדק ב-2022-12-27. {{cite web}}:  (עזרה)
↑  Sorcinelli, Gino (2019-08-23). "From GarageBand Loop to Grammy Award: A Look Back at Rihanna's "Umbrella"". Micro-Chop (באנגלית). נבדק ב-2022-12-27.
↑  Handler, Rachel (17 באפריל 2020). "Allow Fiona Apple to Reintroduce Herself". Vulture. נבדק ב-10 בדצמבר 2023. {{cite web}}:  (עזרה)
↑  Nussbaum, Emily (16 במרץ 2020). "Fiona Apple's Art of Radical Sensitivity". New Yorker. נבדק ב-10 בדצמבר 2023. {{cite web}}:  (עזרה)
| --- | --- |
בקרת זהויות :  NLI: 987007381986705171  BnF: cb14574708p (data)  GND: 4801553-2  LCCN: n2004077750  MusicBrainz: 0977c859-b8e3-4605-9bf0-c03603822725  VIAF: 173930245   WorldCat (עם VIAF): 173930245
ראיון עם הערפד (ספר)

| --- | --- |

כריכת המהדורה השנייה
 מידע כללי
 מאת:  אן רייס 
 שפת המקור:  אנגלית 
 סוגה:  ספרות אימה
 מקום התרחשות:  פריז, ניו אורלינס 
 הוצאה
 תאריך הוצאה:  12 באפריל 1976 
 הוצאה בעברית
 הוצאה:  מהדורה ראשונה - הוצאת כרם מהדורה שנייה - הוצאת מודן
 תאריך:  מהדורה ראשונה - 1986 מהדורה שנייה - 1995
 תרגום:  אריה בובר
 סדרה
 הספר הבא:  הערפד לסטאט 
 קישורים חיצוניים
 הספרייה הלאומית:  001745745, 003849514, 001067713
 
ראיון עם הערפד הוא ספר פרי עטה של הסופרת האמריקאית אן רייס שנכתב בשנת 1973 ויצא לאור בשנת 1976. זה היה הספר הראשון בסדרת ספרי "כרוניקת הערפדים" אשר נכתב בפרק זמן של כשלושה חודשים. הרומן מספר את סיפורו של אדם צעיר שהופך לערפד. הספר עוסק בחיי אלמוות, אובדן, מיניות, רעב וכוח. הספר הפך לפופולרי ביותר בקרב חובבי הערפדים והתרבות הגותית והניב מספר ספרי המשך.
עלילה

הספר מתאר כתב צעיר, המכונה "הנער", כאשר הוא מראיין את לואיס דו פואנט די לאק, גיבור הספר, על סיפור חייו.
עיקר העלילה מתוארת מנקודת מבטו של לואיס, ומתחילה בסוף המאה ה-19 כאשר הוא היה אמריקאי צעיר בן 24 שי בלואיזיאנה אשר הייתה בשליטה צרפתית באותה העת. באותה התקופה, בה לואיס מאס בחייו, הוא התאבל על מותו של אחיו הצעיר, פול.
בשנת 1791 לואיס נתקל בערפד בשם לסטאט דה ליונקור, אשר הופך אותו לערפד. לסטאט ניסה להדריך את לואיס להיכנע ליצרו הקורא להריגת בני אדם על מנת למצוץ את דמם, אך לואיס המצפוני התנגד לו. לואיס מנסה לכבוש את הרעב שלו לדם אנושי שכן איננו מעוניין לנצל ולהרוג על מנת לספק את עצמו, על כן בתחילה לואיס ניזון רק מדמן של חיות, כולל עכברושים, וחתולי אשפתות.
לסטאט החליט שלא לוותר לו וניסה לגזול את לואיס מאנושיותו. לואיס, מאידך, ניסה לחקור מהיכן הגיעו הערפדים, אך תמיד נותר ללא מענה, מה שגרם אך ליותר מתיחות בין השניים.
בלילה אחד לואיס מגיע לשכונה נגועה במגפה ונתקל בקלודיה, ילדה יפהפייה בת שש שאמה נפטרה בגלל המגפה ואביה נטש אותה. לואיס מחליט לשתות את דמה, לאחר ארבע שנים שניזון רק מדמן של חיות.
כאשר לסטאט מגלה אותם הוא הופך את קלודיה לערפדה בכדי לקשור את לואיס אליו ועל מנת ליצור מראית עין של משפחה. לואיס, אשר מפתח חיבה עמוקה לקלודיה, נאלץ להתמודד עם רעבונה של הילדה הערפדה אשר איננה מהססת לרצוח כדי לשבוע.
ככל שהעשורים חולפים קלודיה קלאודיה מתבגרת נפשית בעוד שהיא נשארת לכודה בגופו של ילדה. קלודיה אשר מתוסכלת וממורמרת הופכת להיות אובססיבית לגבי השאלה 'מדוע אינה גדלה'. בסופו של דבר היא משכנעת את לואיס לעזור לה להרוג את לסטאט, ויחד הם בורחים לאירופה על מנת למצוא תשובות אודות מוצא הערפדים.
במהלך נסיעותיהם מתואר השעמום שהם חווים עקב חיי הנצח שלהם. דבר אינו מרגש אותם יותר והם משתוקקים למצוא דבר מה שיוכל לעורר מחדש את סקרנותם. החיפוש שלהם מוביל אותם בסופו של דבר לפריז, שם הם פוגשים את ארמנד, ערפד בן 400 אשר מתיימר להיות הערפד הזקן ביותר בעולם, ומגלים את תיאטרון הערפדים שפועל תחת ניהולו שמבצע הצגות לקהל אנושי.
לואיס מתאהב בארמנד, אשר כלוא בתוך גוף של נער בן 17 יפהפה, אשר לכאורה מחזיק בתשובות לשאלותיו הרבות של לואיס. עם זאת, הערפדים בתיאטרון הערפדים מתחילים לחשוד בלואיס, מפני שאסור לגרום לילדים כה צעירים להפוך לערפדים.
בין לואיס וארמנד נוצרת כימיה אשר קלודיה מרגישה בה. בעקבות כך היא מביאה אל לואיס את מדלן - יוצרת בובות אשר מתאבלת על אובדן בתה - על מנת שהוא יהפוך אותה לערפד בכדי שהיא תשמש כבת הלוויה והמטפלת של קלודיה. מדלן לא מספיקה לחיות עם לואיס וקלודיה זמן רב, מפני שהערפדים מהתיאטרון חוטפים אותם על פי בקשתו של לסטאט.
קלודיה ומדלן נכלאות בתוך מגדל, שם הן נחשפות לאור השמש ובעקבות כך הן נשרפות ומתות. לואיס, לעומת זאת, נכלא בתוך ארון קבורה והוא נחלץ בהמשך על ידי ארמנד. כנקמה על מותה של קלודיה לואיס שורף עד היסוד את תיאטרון הערפדים והערפדים שבו.
בהמשך לואיס יוצא למסע יחד עם ארמנד. ארמנד לבסוף עוזב אותו, ואף מציין שלואיס הפך ל"שושנה מיובשת" בעקבות מותה של קלודיה.
לואיס חוזר לניו אורלינס, שם תם סיפורו.
הנער, אשר מזועזע מסיפורו של לואיס, מפציר בלואיס להפוך אותו לערפד אך לואיס משיב בשלילה ונעלם. הספר נגמר בכך שהנער הולך לחפש אחר לסטאט, בתקווה שהוא ימלא את משאלתו.
עיבודים נוספים > עיבוד קולנועי

העיבוד הקולנועי של הספר, בבימויו של ניל ג'ורדן, יצא לאקרנים במהלך 1994 וכיכבו בו טום קרוז, בראד פיט, אנטוניו בנדרס וקירסטן דנסט. הסרט זכה להצלחה מסחרית ניכרת.
עיבודים נוספים > עיבוד טלוויזיוני

ב-13 באוגוסט 2021 נמסר כי הספר יעובד לסדרת טלוויזיה עבור רשת AMC, ובה יגלם השחקן האוסטרלי סם ריד (אנ') את לסטאט דה ליונקור. העונה הראשונה, בת שמונה פרקים, הסדרה עלתה לשידור במהלך שנת 2022.
הערות שוליים

↑  Andreeva, Nellie (August 13, 2021). ‘Interview With The Vampire’: Sam Reid To Play Lestat In AMC Series Based On Ann Rice’s Book. Dealine Hollywood. Retrieved August 13, 2021
| --- | --- |
בקרת זהויות :  MusicBrainz work: 0535ca84-3ba7-4ea1-96d1-e662913408c9
תעלת מים

.
תעלה ברוסיה
תעלת סואץ – צילום לוויין
תעלת מים (ובקיצור: תעלה) היא מעבר בין שני גופי מים, שלרוב נחפר בידי האדם, ונועד למטרות תעבורה, ניקוז או מסחר. תעלות מקשרות בין נהרות, ימים, אוקיינוסים או אגמים, ומשמשות למעבר סירות ואוניות. תעלות משמשות גם לניקוז שטחים מוצפים.
היסטוריה

תעלות נחפרו כבר בימי קדם במצרים, בהודו, בסין, ולאחר מכן גם בבבל. התעלה הארוכה והעתיקה ביותר הפועלת עד היום היא התעלה הגדולה של סין שחלקה הקדום ביותר נחפר במאה ה-5 לפנה"ס. אורכה של תעלה זו הוא כ-1,800 ק"מ, והיא מחברת בין הערים בייג'ינג והאנגג'ואו.
ישנה סברה האומרת, כי תעלת סואץ של ימינו, המחברת את ים סוף עם הים התיכון, נחפרה עוד במאה ה-7 לפנה"ס, בהוראתו של אחד מפרעוני מצרים. בכל מקרה, תעלת סואץ נחרבה על ידי שליט מוסלמי כלשהו בשנת 767 לספירה.
נבוכדנאצר מלך בבל בנה תעלה מלאכותית שחיברה את הנהר חידקל לנהר פרת.
אורך תעלות

אורכן הכללי של התעלות בעולם הוא מעל 40,000 קילומטרים, כמחצית מזה באירופה[דרוש מקור]. רוב התעלות באירופה נבנו בין השנים 1400–1500. לאחר שהומצאו מנעלי התעלות, אשר נתנו את האפשרות לחפור תעלות במקומות של הבדלי גובה בפני האדמה או המים, החל פיתוח ובנייה נרחבת של תעלות ברחבי העולם. את זכות הראשונים של מנעלי התעלות יש כאלו שנותנים לאיטליה, ואילו יש כאלו שנותנים דווקא להולנד.
רחבה ועומקה של כל תעלה נקבעים לפי האוניות והספינות שיעברו בה. התעלה נחפרת לעומק בו יעבור בה כלי השיט הכבד ביותר, ועדיין יישאר בין הגחון לבין קרקע התעלה מטר אחד. רוחבה של התעלה אמור לאפשר לשני כלי שיט גדולים לעבור באותו הזמן דרך התעלה מבלי לפגוע אחד בשני.
בדרך כלל, נחפרות התעלות על ידי מכונות חפירה מיוחדות. כאשר התעלה נחפרת במקום שבו אדמה רכה – נבנות צלעות התעלה משופעות. כאשר התעלה נחפרת במקום שבו אדמה קשה או אבן – נבנות צלעות התעלה תלולות.
סוגי תעלות

תעלת השקיה היא תעלה המשמשת להעברה ופיזור של מי השקיה.
מובל ניקוז היא תעלה המשמשות לניקוז שטחים מוצפים או בסכנת הצפה.
תעלות בין-לאומיות

אלו תעלות מים שנחפרו או שודרגו בידי אדם המקשרים חלקי ים שונים. תעלות אלו פתוחות לשיט בפני כולם לפי אמנות מיוחדות או חוקים מיוחדים של המדינה בה התעלה עוברת. התעלות הבין-לאומיות העיקריות הן:
תעלות בין-לאומיות > תעלת סואץ

תעלה זו נחפרה במצרים, בין השנים 1854–1869 על ידי "החברה העולמית של תעלת סואץ" ובראשה המהנדס דה לספס ומחברת בין ים התיכון לים האדום. בשנת 1866 פורסם צו מלכותי עות'מאני שקבע שהתעלה היא נתיב בין-לאומי ונייטרלי הפתוח לכל אונייה שהיא ובתעריף שווה לכול. ב-1888 נחתמה אמנת קושטא הקובעת שהתעלה פתוחה לכל אונייה כולל אוניות מלחמה, אף אם הן שייכות למדינה הנלחמת נגד האימפריה העות'מאנית. אוניות מלחמה יוכלו להצטייד רק בציוד מינימלי בנמלי התעלה, יעברו את התעלה במהירות האפשרית, יעברו לפחות 24 שעות בין מעבר אונית מלחמה אחת לשנייה ולחיילים לא יתאפשר לרדת מהאוניות בנמלי התעלה. כל המדינות שחתמו על האמנה מתחייבות לשמור על גדות התעלה ולמנוע אפשרות של הפרעה לשיט האוניות בה. מצרים תהיה אחראית על מילוי החלטות אלו.
ב-1904 נחתם הסכם בין צרפת לבריטניה לפיו בריטניה תהיה אחראית להגנת התעלה וכך היה גם בזמן שמצרים הפכה למדינה עצמאית ב-1922. בהסכם בריטי-מצרי מ-1936 נקבע שהתעלה שייכת למצרים אך היא נתיב מים בין-לאומי שבריטניה שומרת עליו. ב-1954 יצאו כוחות בריטניה ממצרים וזו, בניגוד לאמנת קושטא, סגרה את התעלה בפני האוניות הישראליות. ב-1956 הלאימה מצרים את התעלה. מועצת הביטחון של האו"ם דנה בנושא ואישרה את ההלאמה אך מצרים הסכימה לאפשר לכל אונייה לעבור בתעלה. בריטניה וצרפת ניסו להחזיר את המצב לקדמותו ובעזרת ישראל פתחו במלחמת סיני. המלחמה לא צלחה, מבחינתן, והמדינות נאלצו להסכים עם הלאמת התעלה ומצרים התחייבה לאפשר לכל אונייה לעבור דרך התעלה. למרות זאת נותר האיסור לאוניות ישראליות על כנו בטענה מצרית שאוניות אלו עלולות לסכן את ביטחונה של מצרים. למרות החלטות שונות של מועצת הביטחון שקבעו שמצרים מפירה החלטות ואמנות בין-לאומיות התעלה נשארה סגורה בפני ישראל. כאשר אונייה ישראלית בשם "בת גלים" ניסתה לעבור בתעלה, היא הוחרמה וצוותה נאסר. ב-1967, בעקבות מלחמת ששת הימים, הגיע צה"ל עד גדות התעלה ולאורך זמן רב, היא הייתה סגורה למעבר אוניות. דבר זה דרבן את יצורן של מכליות ענק שעברו דרך מעברי מים אחרים ולא דרך התעלה וערכה של התעלה ירד מאוד. לאחר חתימת הסכם השלום בין ישראל למצרים, שבו אוניות ישראליות לעבור באופן חופשי בתעלה.
תעלות בין-לאומיות > תעלת פנמה

תעלה זו מחברת בין האוקיינוס האטלנטי והשקט. גם בה מותר לכל אונייה לעבור, לפי אמנת קושטא ולפי הסכם ארצות הברית – בריטניה מ-1901. ב-1955 החליטה ממשלת ארצות הברית לחפור תעלה חדשה שתתאים למעבר מכליות נפט ונושאות מטוסים. ב-1965 נחתם הסכם בין ארצות הברית ופנמה לפיו זו האחרונה תקבל ריבונות מלאה על התעלה והיא מתחייבת לשמור את אמנת קושטא.
תעלות בין-לאומיות > תעלת קיל

מחברת את הים הבלטי עם הים הצפוני ונמצאת בשטחה של גרמניה. לפי חוזה ורסאי מ-1919, גרמניה התחייבה לאפשר לכל אונייה לעבור בתעלה זו כולל אוניות קרב של מדינות שאינן נמצאות במצב מלחמה עם גרמניה. בזמן מלחמת העולם השנייה גרמניה ביטלה את חוזה ורסאי, כולל לגבי תעלת קיל, והוא חודש רק לאחר המלחמה.
תעלות בין-לאומיות > תעלת קורינתוס

זו מחברת בין הים האגאי והים האדריאטי ועוברת בשטח יוון. חפירתה הושלמה בשנת 1893. השיט בה כפוף לחוק יווני הקובע שכל אוניית סוחר יכולה לעבור בתעלה, אך לא אוניות מלחמה.
תעלה באמסטרדם
תעלת חוקוק של המוביל הארצי, בסמוך לכחל
הייז ג'ונס

הייז ג'ונס (באנגלית: Hayes Wendell Jones;‏ 4 באוגוסט 1938) הוא אתלט עבר אמריקאי, אלוף אולימפי (טוקיו 1964), זוכה מדליית ארד אולימפית (רומא 1960) ו-5 פעמים אלוף ארצות הברית (1958, 1960, 1961, 1963 ו-1964) בריצת 110 מטר משוכות, שיאן עולם (1961–1964) בריצת שליחים 4X100 מטר.
ביוגרפיה

הייז ג'ונס נולד ב-1938 בעיר סטארקוויל שבמיסיסיפי. ב-1959 החל ללמוד באוניברסיטת מזרח מישיגן (אנ').
הקריירה הספורטיבית של ג'ונס נמשכה מ-1958 עד פרישתו ב-1967. לאחר פרישתו מונה למנהל (דירקטור) תחום פנאי במועצת העיר ניו יורק. בהמשך עבד בחברת התעופה אמריקן איירליינס וקיבל רישיון לפתיחת שירות צ'ק אין למזוודות בשדה התעופה העירוני של דטרויט (אנ').
ב-2005 מונה למנהל מחלקת הפיתוח הכלכלי וענייני הקהילה של מחוז אוקלנד (אנ') שבמישיגן.
ב-2006 התמודד ג'ונס, כנציג המפלגה הדמוקרטית, על משרת נציג מחוז פונטיאק (אנ') שבמישיגן במטרה להחליף את הנציג הנוכחי ולהיבחר מחדש ב-2007. הוא אומנם נבחר כמחליף ב-2006 אולם לא נבחר מחדש ב-2007.
ב-2007 מונה למנהל רשות התחבורה הפרברית (אנ') בדטרויט, מישיגן.
קריירה ספורטיבית > 1958

באליפות ארצות הברית שנערכה בבייקרספילד, קליפורניה ביוני 1958 זכה במדליית זהב בריצת 120 יארד משוכות בתוצאה של 13.8 שניות.
קריירה ספורטיבית > 1959

באליפות ה-NCAA זכה במדליות זהב בריצת 120 יארד משוכות ובריצת 220 יארד משוכות.
במשחקים הפאן-אמריקאיים שנערכו בשיקגו זכה בשתי מדליות זהב, בריצת 110 מטר משוכות בתוצאה של 13.6 שניות לפני לי קלהון (13.7 שניות) ואליאס גילברט (Elias Gilbert) (14.0 שניות) ובריצת שליחים 4X100 מטר, ביחד עם רוברט פוינטר (אנ'), ביל וודהאוז (אנ') וריי נורטון (אנ') בתוצאה של 40.4 שניות, לפני ונצואלה (41.1 שניות) והפדרציה של איי הודו המערבית (41.1 שניות).
קריירה ספורטיבית > 1960

באליפות ארצות הברית שנערכה בבייקרספילד ביוני 1960 זכה בפעם השנייה במדליית זהב בריצת 110 מטר משוכות בתוצאה של 13.6 שניות.
במבחנים האמריקאיים לאולימפיאדת רומא שנערכו באוניברסיטת סטנפורד בתחילת יולי זכה ג'ונס במדליית ארד בריצת 110 מטר משוכות בתוצאה של 13.5 שניות, אחרי לי קלהון שקבע שיא לאומי חדש של 13.4 שניות ווילי מיי (אנ') (13.5 שניות). במשחקים האולימפיים עצמם הוא זכה במדליית ארד בתוצאה של 14.17 שניות, אחרי לי קלהון (13.98 שניות) ווילי מיי (13.99 שניות).
קריירה ספורטיבית > 1961

באליפות ארצות הברית שנערכה בניו יורק ביוני 1961 זכה בפעם השלישית במדליית זהב בריצת 120 יארד משוכות בתוצאה של 13.6 שניות.
בתחרות שנערכה במוסקבה ביולי אותה שנה קבע בריצת שליחים 4X100 מטר, ביחד עם פרנק באד (אנ'), פול דרייטון וצ'ארלי פרייזר (אנ') שיא עולם חדש של 39.1 שניות. שיא זה החזיק מעמד כ-4 שנים ונשבר על ידי רביעייה אמריקאית באולימפיאדת טוקיו (1964) בתוצאה של 39.0 שניות.
קריירה ספורטיבית > 1963

באליפות ארצות הברית שנערכה בסנט לואיס, מיזורי ביוני 1963 זכה בפעם הרביעית במדליית זהב בריצת 120 יארד משוכות בתוצאה של 13.60 שניות, לפני בליין לינדגרן (אנ') (13.66 שניות) ורוי היקס (אנ') (13.70 שניות).
קריירה ספורטיבית > 1964

באליפות ארצות הברית שנערכה בניו ג'רזי, מיזורי ביוני 1964 זכה בפעם החמישית במדליית זהב בריצת 110 מטר משוכות בתוצאה של 13.8 שניות, לפני בליין לינדגרן (13.9 שניות) וראס רוג'רס (14.2 שניות).
קריירה ספורטיבית > 1964 > אלוף אולימפי

במבחנים האמריקאיים לאולימפיאדת טוקיו שנערכו בלוס אנג'לס באמצע ספטמבר זכה ג'ונס במדליית כסף בריצת 110 מטר משוכות בתוצאה של 13.6 שניות, אחרי וילי דבנפורט (13.6 שניות) ולפני בליין לינדגרן (13.8 שניות). במשחקים האולימפיים עצמם זכה במדליית זהב בתוצאה של 13.67 שניות, לפני בליין לינדגרן (13.74 שניות) ואנטולי מיכאילוב (אנ') מברית המועצות (13.78 שניות).
משפחתו

הייז נישא ב-2003 לרונדה ולזוג נולדו 2 ילדים.
אותות הערכה

בשנת 1969 ניכנס להיכל התהילה של הספורט במישיגן
בשנת 1976 ניכנס להיכל התהילה של האתלטיקה בארצות הברית.
הערות שוליים

↑  הודעת המינוי של ג'ונס, באתר מחוז אוקלנד, מישיגן, 14 במרץ 2006
1 2  By, Richard Hymans The History Of The United States Olympic Trials - Track and fields (באנגלית)
↑  הייז ג'ונס, באתר היכל התהילה של מישיגן.
קודי מילר-מקינטייר

| --- | --- |

 לידה:  1 ביוני 1994 (בן 30) היי פוינט, ארצות הברית 
 עמדה:  רכז 
 מכללה:  אוניברסיטת וייק פורסט (2012–2016)
 דראפט:  לא נבחר, 2016
 קבוצות כשחקן
 2016–2017 2017–2018 2018 2018–2019 2019–2020 2020–2021 2021 2021–2022 2022–2023 2023–2024 2024–:  לוון ברס פארמה פרם טקסס לג'נדס זניט סנקט פטרבורג צדביטה אולימפיה פרטיזן בלגרד JL בורק אנדורה גזיאנטפ בסקטבול סאסקי בסקוניה הכוכב האדום בלגרד
 הישגים כשחקן
 מלך הסלים של ליגת העל הבלגית בכדורסל (2017)  מלך האסיסטים של ליגת העל הבלגית (2017)  מלך האסיסטים של הליגה המאוחדת של VTB ‏(2018)
 
קודי טיירי מילר-מקינטייר (באנגלית: Codi Tyree Miller-McIntyre, בבולגרית: Коди Тайри Милър-МакИнтайър; נולד ב-1 ביוני 1994) הוא כדורסלן בולגרי יליד-ארצות הברית המשחק בעמדת הרכז בכוכב האדום בלגרד מהליגה האדריאטית והיורוליג, וכן בנבחרת בולגריה בכדורסל.
קריירת תיכון ומכללות

מילר-מקינטייר למד באקדמיית קונקורד הנוצרית בקונקורד, קרוליינה הצפונית, ועבר בהמשך לאקדמיה הצבאית הארגרייב בצ'טהאם, וירג'יניה, אותה הוביל למאזן 38–1 בעונת 2011/12.
מילר-מקינטייר דורג כמגויס ארבעה כוכבים לכדורסל המכללות, והתחייב לשחק באוניברסיטת וייק פורסט (אנ'). הוא שיחק במדי הדמון דיקונס (Demon Deacons) במשך ארבע עונות, וסיים את קריירת המכללות שלו עם 1,329 נקודות ו-441 אסיסטים.
קריירה מקצועית

ב-10 באוגוסט 2016, לאחר שלא נבחר בדראפט ה-NBA ‏2016, חתם מילר-מקינטייר על החוזה המקצועני הראשון שלו בלוון ברס הבלגית, וסיים את עונת 2016/17 כמלך הסלים והאסיסטים של הליגה עם 17.2 נקודות ו-5.7 אסיסטים למשחק. ב-13 ביולי 2017 חתם בפארמה פרם מהליגה המאוחדת של VTB, במדיה העמיד ממוצעים של 16 נקודות, 5 ריבאונדים ו-8 אסיסטים, נבחר למשחק האולסטאר וסיים כמלך האסיסטים בעונת 2017/2018. במהלך שהותו בפרם הוא ביקר במספר בתי ספר ועזר ללמד אנגלית.
ב-1 באוגוסט 2018 חתם מילר-מקינטייר בדאלאס מאבריקס, אך נחתך מסגלם במהלך מחנה האימונים וצורף לקבוצת ליגת הפיתוח של המאבס, טקסס לג'נדס. בשמונה משחקים במדי הלג'נדס הוא העמיד ממוצעים של 10.6 נקודות, 5.8 ריבאונדים ו-6.5 אסיסטים למשחק.
ב-24 בנובמבר 2018 חזר מילר-מקינטייר לרוסיה וחתם בזניט סנקט פטרבורג מה-VTB והיורוקאפ לשארית עונת 2018/2019. במדי הקבוצה הוא העמיד ממוצעים של 9.3 נקודות ו-5.4 אסיסטים למשחק ב-VTB ו-5.7 נקודות ו-5.6 אסיסטים ביורוקאפ.
ב-22 ביולי 2019 חתם בצדביטה אולימפיה הסלובנית מהליגה האדריאטית והיורוקאפ לעונת 2019/2020. בליגה האדריאטית הוא רשם ממוצעים של 14 נקודות וחמישה אסיסטים למשחק, ואילו ביורוקאפ קלע 15.2 נקודות למשחק יחד עם 5 ריבאונדים ו-4.5 אסיסטים.
ב-1 ביולי 2020 חתם מילר-מקינטייר בפרטיזן בלגרד הסרבית מהליגה האדריאטית והיורוקאפ, וקלע במדיה 12.6 נקודות למשחק בליגה האדריאטית ו-13 נקודות למשחק ביורוקאפ.
ב-28 בפברואר 2021 חתם ב-JL בורק מליגת העל הצרפתית.
ב-13 ביולי 2021 חתם מילר-מקינטייר באנדורה מליגת ה-ACB הספרדית ורשם במדיה ממוצעים 13.7 נקודות, 5.1 אסיסטים ו-3.9 ריבאונדים למשחק, אך ירד עימה לליגת המשנה.
ב-1 באוגוסט 2022 חתם בגזיאנטפ בסקטבול מהסופרליגי הטורקית והעמיד במדיה ממוצעים של 15.3 נקודות, 4.3 ריבאונדים ו-5.9 אסיסטים, וגם איתה ירד לליגה השנייה.
בינואר 2023 קיבל מילר-מקינטייר אזרחות בולגרית ושיחק במדי נבחרת בולגריה בכדורסל בקדם-מוקדמות יורובאסקט 2025.
ב-17 ביולי 2023 חתם לשנתיים בסאסקי בסקוניה מה-ACB והיורוליג. ב-15 בנובמבר רשם 20 נקודות, 7 אסיסטים ו-29 נקודות מדד בניצחון 94–71 על ברצלונה ונבחר למצטיין המחזור השמיני בעונת 2023/2024 ביורוליג, וב-22 בדצמבר קלע 14 נקודות, 10 אסיסטים ו-9 ריבאונדים (מרחק כדור חוזר אחד מטריפל דאבל ראשון ביורוליג מאז ניק קלאת'ס ב-2019) בניצחון 87–80 על אנאדולו אפס. ב-8 בפברואר הוא רשם את הטריפל דאבל הרביעי בהיסטוריה של הליגה עם 11 נקודות, 11 ריבאונדים ושיא יורוליג של 20 אסיסטים בניצחון 94–80 על אסוול ליון-וילרבאן.
ב-3 ביולי 2024 חתם מילר-מקינטייר בכוכב האדום בלגרד מהליגה האדריאטית והיורוליג.